સુપ્રીમ કોર્ટે કહ્યું છે કે અજાણતા કે ભૂલથી ધર્મનું અપમાન કરવા માટે કોઇ વ્યક્તિ ઉપર કેસ ન ચલાવવો જોઇએ કારણ કે એમાં કાયદાનો દુરુપયોગ થાય છે. કોર્ટે આઇપીસીની કલમ 295-A ના દુરુપયોગ વિશે ચિંતા પ્રગટ કરી. આ કલમ અંતર્ગત ધાર્મિક ભાવનાઓને ઠેસ પહોંચાડવા બદલ ઓછામાં ઓછા 3 વર્ષની સજાની જોગવાઇ છે. જસ્ટીસ દીપક મિશ્રા અને જસ્ટીસ એમ. એસ. શાંતનાગૌડની બનેલી બેન્ચે કહ્યું કે લાપરવાહીથી કે અજાણતા કોઇ ધર્મનું અપમાન કરીને લોકોની ભાવનાઓને ભડકાવવાનું આ કલમ અંતર્ગત આવતું નથી.